ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও নগরোন্নয়ন মন্ত্রক শহর এলাকায় বসবাসকারী পরিযায়ী এবং দরিদ্রদের জন্য সাশ্রয়ী মূল্যের হাউসিং কম্প্লেক্স চালু করেছে
নতুন দিল্লি, ২১ মার্চ, ২০২২
আবাসন ও নগরোন্নয়ন বিষয়ক মন্ত্রক শহরাঞ্চলে বসবাসকারী পরিযায়ী এবং দরিদ্র মানুষের মর্যাদাপূর্ণ জীবনযাপনের জন্য প্রধানমন্ত্রী আবাস যোজনা -এর উপ-প্রকল্প হিসেবে সাশ্রয়ী মূল্যের ভাড়ায় হাউসিং কম্প্লেক্স চালু করেছে। এই প্রকল্পটি দুটি মডেলের মাধ্যমে বাস্তবায়ন করা হচ্ছে।
এর প্রথম মডেলটি হচ্ছে-
জওহরলাল নেহরু ন্যাশনাল আরবান রিনিউয়াল মিশন, জে এন এন ইউ আর এম এবং রাজিব আবাস যোজনার অধীনে সরকারি অর্থে নির্মিত খালি বাড়ি গুলিকে পাবলিক প্রাইভেট পার্টনারশিপ বা পিপিপি অথবা পাবলিক এজেন্সির মাধ্যমে আফোর্ডবল রেন্টাল হাউসিং কম্প্লেক্স-এ রূপান্তরিত করা।
অন্যদিকে, দ্বিতীয় মডেলটি হচ্ছে, সরকারি বা বেসরকারি সংস্থা গুলি তাদের নিজস্ব খালি জমিতে আফোর্ডবল রেন্টাল হাউসিং কম্প্লেক্স বা এআরএইচসি নির্মাণ করে তা পরিচালনা এবং রক্ষণাবেক্ষণ করা।
এখনো পর্যন্ত প্রথম মডেলের অধীনে শহরে বসবাসকারী পরিযায়ী এবং দরিদ্র মানুষের কর্মক্ষেত্রের কাছাকাছি মর্যাদাপূর্ণ সাশ্রয়ী মূল্যের ভাড়া বাড়িতে সুবিধা প্রদানের জন্য সরকারি অর্থে ৫৪৭৮ টি খালি বাড়িকে রেন্টাল হাউসিং কম্প্লেক্সে রূপান্তরিত করা হয়েছে। এর পাশাপাশি আরও ৭৪৮৩ টি বাড়ি রূপান্তরের কাজ চলছে।
দ্বিতীয় মডেল অনুযায়ী ৭৮৮৮৫ টি বাড়িকে রূপান্তরিত করার কাজ চলছে। নতুন কিছু প্রস্তাব অনুমোদন করা হয়েছে। এই বাড়ি গুলিতে থাকার জন্য স্থানীয়ভাবে সমীক্ষার ভিত্তিতে ভাড়া নির্ধারণ করা হয়।
প্রথম মডেল অনুযায়ী অরুণাচল প্রদেশ, চন্ডিগড়, দিল্লি, গুজরাট, হরিয়ানা, হিমাচল প্রদেশ, মধ্যপ্রদেশ, মহারাষ্ট্র, নাগাল্যান্ড, রাজস্থান, উত্তরপ্রদেশ, উত্তরাখণ্ড এবং জম্মু-কাশ্মীরে মোট ৮৩,৫৩৪ টি খালি বাড়ি কে আফোর্ডবল রেন্টাল হাউসিং কম্প্লেক্স-এর আওতায় রূপান্তরিত করা হবে। ইতিমধ্যেই রুপান্তরিত করা হয়েছে এরকম বাড়ির সংখ্যা ৫,৪৭৮।
আজ রাজ্যসভায় এক লিখিত প্রশ্নের উত্তরে কেন্দ্রীয় আবাসন ও নগরোন্নয়ন বিষয়ক প্রতিমন্ত্রী শ্রী কৌশল কিশোর এই তথ্য জানিয়েছেন।
CG/ SB
(Visitor Counter : 111
নারীওশিশুবিকাশমন্ত্রক
শিশুদের আবাসস্থলের জন্য নীতি-নির্দেশিকা জারি করছে মহিলা ও শিশু উন্নয়ন মন্ত্রক
নয়াদিল্লি, ০৫ ডিসেম্বর, ২০১৮
মহিলা ও শিশু উন্নয়ন মন্ত্রক শিশুদের আবাসস্থলের জন্য নীতি-নির্দেশিকা জারি করতে চলেছে। এতে তাদের জন্য ন্যূনতম মানের পরিষেবা প্রদানের পরামর্শ দেওয়া হবে। বিভিন্ন প্রতিষ্ঠান ও অভিভাবকদের অনুরোধেই মন্ত্রক এই সিদ্ধান্ত নিচ্ছে। যে সকল অভিভাবকরা পরিস্থিতির দরুণ বাধ্য হয়ে তাঁদের সন্তানকে আবাসস্থলে রাখেন, তাঁরা বিশেষভাবে এই আবেদন জানিয়েছিলেন। তামিলনাডু-তে অনাথ শিশুদের শোষণ নিয়ে যে মামলা চলছে, সেই সংক্রান্ত রায়ে সুপ্রিম কোর্ট বলেছে, শিশুদের যত্ন ও সুরক্ষার বিষয়ে বিশেষ গুরুত্ব দেওয়া উচিৎ এবং এর নির্দিষ্ট একটি মান থাকা জরুরি। শীর্ষ আদালত তার রায়ে কেন্দ্র ও রাজ্য সরকারকে এই ধরণের শিশুদের ন্যূনতম মানসম্পন্ন পরিষেবা প্রদানের নির্দেশ দিয়েছে।
শীর্ষ আদালতের এই নির্দেশের পরিপ্রেক্ষিতে নারী ও শিশু উন্নয়ন মন্ত্রক এই সংক্রান্ত নীতি-নির্দেশিকার খসড়া প্রস্তুত করছে। জে জে আইনের অন্তর্ভুক্ত যে কোনও প্রতিষ্ঠানের ক্ষেত্রেই এই নির্দেশিকা প্রযোজ্য হবে।
কেন্দ্রীয় মহিলা ও শিশু উন্নয়ন দপ্তরের মন্ত্রী শ্রীমতী মেনকা সঞ্জয় গান্ধী বলেছেন, যে সকল শিশুরা আবসস্থলে থাকে কিংবা যারা ডে-কেয়ার সেন্টারগুলিতে থাকে – তাদের প্রত্যেকের ক্ষেত্রেই এই নির্দেশিকা প্রযোজ্য হবে। মন্ত্রক একটি নির্দিষ্ট নির্দেশিকা তৈরির সিদ্ধান্ত নিয়েছে, যাতে করে শিশু আবাসস্থলগুলিতে ন্যূনতম মান বজায় থাকে।
ঐ আবাসস্থলগুলি একটি নির্দিষ্ট সময় পর পর পর্যবেক্ষণ করা হবে বলে শ্রীমতী গান্ধী জানিয়েছেন। ছাত্রাবাসগুলিতেও শিশুদের নিরাপত্তা সুনিশ্চিত করতে মহিলা ও শিশু উন্নয়ন মন্ত্রক তাদের এই নীতি-নির্দেশিকা মানবসম্পদ উন্নয়ন মন্ত্রককে দেবে।
জুভেনাইল জাস্টিস আইন, ২০১৫’তে বলা হয়েছে যে, প্রতিটি শিশুর নিরাপত্তা ও যত্নের প্রয়োজন।
SSS/PM/SB
(Visitor Counter : 111
খাদ্যপ্রক্রিয়াকরণশিল্পমন্ত্রক
কোভিড-১৯ মহামারীর অনিশ্চিয়তা ও বর্তমান সময়ে সুসংহত হিম ঘর পরিচালন ব্যবস্থাপনার উপর গুরুত্ব আরোপ করলেন শ্রীমতি হরসিমরত কৌর বাদল
নতুন দিল্লি, ৬ মে,২০২০
কেন্দ্রীয় খাদ্য প্রক্রিয়াকরণ শিল্পমন্ত্রী, শ্রীমতি হরসিমরত কৌর বাদল বলেছেন যে, হিম ঘর পরিচালন ব্যবস্থাপনার সাহায্যে ফল এবং শাকসব্জির পচন রোধ করা সম্ভব হচ্ছে এবং সারা বছর ধরে সেই খাদ্য সামগ্রী পাওয়া সহজ লভ্য হয়ে উঠেছে। খাদ্য প্রক্রিয়াকরণ শিল্পের সহয়তায় হিম ঘর পরিচালন ব্যবস্থাপনার সঙ্গে যুক্ত ব্যক্তিদের নিয়ে আয়োজিত এক ভিডিও কনফারেন্সে কেন্দ্রীয় মন্ত্রী কোভিড-১৯ মহামারীর বর্তমান অনিশ্চয়তাময় পরিস্থিতিতে খাদ্য প্রক্রিয়াকরণ সংস্থাগুলির, বিশেষত সুসংহত হিম ঘর পরিচালন ব্যবস্থাপনার উপর গুরুত্ব আরোপ করেছেন। তিনি বলেন এটি কৃষকদের অনিশ্চিত পরিস্থিতি থেকে রক্ষা করবে এবং বাজারমূল্যের ভারসাম্য বজায় রাখতে সহায়তা যোগাবে
ভিডিও কনফারেন্সে খাদ্য প্রক্রিয়াকরণ শিল্প প্রতিমন্ত্রী শ্রী রামেশ্বর তেলি সহ হরিয়ানা, পাঞ্জাব, হিমাচল প্রদেশ, জম্মু ও কাশ্মীর ও রাজস্থানের খাদ্য প্রক্রিয়াকরণ শিল্প মন্ত্রকের সহয়তায় হিম ঘর পরিচালন ব্যবস্থাপনার সঙ্গে যুক্ত ব্যক্তিরাও উপস্থিত ছিলেন।
কেন্দ্রীয় মন্ত্রীর সঙ্গে মতবিনিময়ের সময় প্রকল্পগুলি সম্পন্ন করার ক্ষেত্রে তাদের অভিজ্ঞতা ও সমস্যার কথা জানান এ ছাড়াও লকডাউন সময়কালে হিম ঘর প্রকল্পগুলি পরিচালনায় যে সমস্যার মুখোমুখি হয়েছেন তারা,সে কথাও তুলে ধরেন।
অতিরিক্ত ভিড় এড়ানোর জন্য স্থানীয় আধিকারিকরা মান্ডিগুলির কার্যক্রমের সময়সীমা সীমিত করার সিদ্ধান্ত নিয়ে উদ্বেগ প্রকাশ করেন। সদস্যরা জানান, অনেক সময় বিলম্বের কারণে পচনশীল খাদ্য পণ্যগুলির গুণমান ক্ষতিগ্রস্থ হচ্ছে এবং কিছু ক্ষেত্রে পণ্য নষ্ট হওয়ার কারণে কৃষকরা সঠিক দাম পান পাচ্ছেন না। তারা সম্প্রতি উৎপাদিত ফল ও শাকসব্জির নিরবচ্ছিন্ন সরবরাহ নিশ্চিত করতে মান্ডিগুলি ২৪ ঘন্টা পরিচালনা করতে বলেন।
কোভিড মহামারীর মধ্যে অভ্যন্তরীণ চাহিদা হ্রাসের কথা উল্লেখ করে হিম ঘর পরিচালন ব্যবস্থাপনার সঙ্গে যুক্ত ব্যক্তিরা সর্বসম্মতিক্রমে বিদ্যুতের শুল্কে ভর্তুকি দেওয়ার কথা বলেন।
উপরোক্ত বিষয়গুলি ছাড়াও ভিডিও কনফারেন্সের মাধ্যমে কেন্দ্রীয় মন্ত্রীর সঙ্গে যে বিষয়ে আলোচিত হয়েছিল:
কাঁচামাল পাওয়া এবং এটির বেশি দাম, পরিচালন ব্যবস্থাপনায় লকডাউন এর প্রভাব এবং শ্রমিকএবং মাল ওঠা নামানোর সমস্যা ইত্যাদি নিয়ে আলোচনা এবং বিভিন্ন সমস্যার সমাধান নিয়ে আলোচনা হয়।
(CG/SS
গ্রামোন্নয়নমন্ত্রক
সরকার মহাত্মা গান্ধী জাতীয় কর্মসংস্থান সুনিশ্চিত প্রকল্পের যথাযথ রূপায়নের জন্য মজুরি এবং বিভিন্ন উপাদান দেওয়ার ক্ষেত্রে তহবিলের ছাড়পত্র দিয়ে প্রতিশ্রুতি রক্ষা করেছে
নতুন দিল্লি, ২৫ নভেম্বর, ২০২১
মহাত্মা গান্ধী জাতীয় গ্রামীণ কর্মসংস্থান সুনিশ্চিত আইন, বা এন আর ই জি এ- প্রকল্পের মাধ্যমে গ্রামীণ কর্মসংস্থানের ক্ষেত্রে একশ দিনের কাজের সুযোগ করে দেওয়ার ব্যবস্থা করা হয়েছে। এই মহাত্মা গান্ধী জাতীয় গ্রামীণ কর্মসংস্থান সুনিশ্চিত প্রকল্প একটি চাহিদা মূলক প্রকল্প।
চলতি আর্থিক বছরে এই প্রকল্পে ২৪০ কোটি শ্রম দিবস সুবিধাভোগীদের চাহিদা অনুযায়ী তৈরি হয়েছে।
এই প্রকল্পে মজুরি এবং উপাদানের জন্য তহবিল অনুমোদন করার বিষয়টি একটি ধারাবাহিক প্রক্রিয়া। গত আর্থিক বছরের বাজেট এর তুলনায় চলতি আর্থিক বছরের বাজেটে এই খাতে তহবিল বরাদ্দের পরিমাণ ১৮ শতাংশ বৃদ্ধি পেয়েছে। চলতি আর্থিক বছরে এ পর্যন্ত ৬৮,৫৬৮ কোটি টাকারও বেশি তহবিল রাজ্য এবং কেন্দ্রশাসিত অঞ্চল গুলিকে এই প্রকল্প রূপায়নের জন্য দেওয়া হয়েছে।
এই প্রকল্পে যখন অতিরিক্ত তহবিলের প্রয়োজন হয়, তখন তহবিল সরবরাহের জন্য অর্থ মন্ত্রকের কাছে অনুরোধ করা হয়। গত আর্থিক বছরে অর্থমন্ত্রক এই প্রকল্পে বাজেট বরাদ্দের চেয়ে অতিরিক্ত ৫০ হাজার কোটি টাকার তহবিল মঞ্জুর করেছিল।
সম্প্রতি, অর্থমন্ত্রক অন্তর্বর্তীকালীন ব্যবস্থা হিসেবে মহাত্মা গান্ধী জাতীয় গ্রামীণ কর্মসংস্থান সুনিশ্চিত আইনের জন্য ১০ হাজার কোটি টাকার একটি অতিরিক্ত তহবিল বরাদ্দ করেছে। এর পাশাপাশি সংশোধিত পর্যায় চাহিদার মূল্যায়নের ভিত্তিতে আরও অর্থ বরাদ্দের কথাও বলা হয়েছে।
কেন্দ্রীয় সরকার ও রাজ্য সরকার গুলির জন্য প্রযোজ্য আইন এবং নির্দেশিকাগুলির বিধান অনুসারে এই প্রকল্পের যথাযথ রূপায়নের জন্য মজুরি এবং উপাদান প্রদানের ক্ষেত্রে ভারত সরকার তহবিল মঞ্জুর করতে প্রতিশ্রুতিবদ্ধ। সেই প্রতিশ্রুতি সরকার রক্ষা করছে।
CG/ SB
(Visitor Counter : 332
প্রধানমন্ত্রীরদপ্তর
ব্যাডমিন্টন খেলোয়াড় নান্দু নাতেকারের মৃত্যুতে প্রধানমন্ত্রীর শোক জ্ঞাপন
নতুন দিল্লি, ২৮ জুলাই, ২০২১
প্রধানমন্ত্রী শ্রী নরেন্দ্র মোদী ব্যাডমিন্টন খেলোয়াড় নান্দু নাতেকারের মৃত্যুতে গভীর শোক প্রকাশ করেছেন।
এক টুইট বার্তায় প্রধানমন্ত্রী বলেছেন, "ভারতের খেলাধুলার ইতিহাসে নান্দু নাতেকার এক বিশেষ স্থান জুড়ে রয়েছেন। তিনি ছিলেন এক অসামান্য ব্যাডমিন্টন খেলোয়াড় ও মহান পরামর্শদাতা। তাঁর সাফল্য উদীয়মান খেলোয়াড়দের প্রেরণা জোগায়। তাঁর মৃত্যুতে আমি শোকাহত। তাঁর শোকসন্তপ্ত পরিবার ও বন্ধুদের আমি সমবেদনা জানাই। ওম শান্তি।"
CG/ SB
(Visitor Counter : 128
বিদ্যুৎমন্ত্রক
প্রধানমন্ত্রীর আহ্বানে বৈদ্যুতিক আলো বন্ধ রাখার কর্মসূচীতে বিপুল সাড়া পাওয়া গেছে - জানালেন কেন্দ্রীয় শক্তি মন্ত্রী
নতুন দিল্লি, ৬ এপ্রিল, ২০২০
প্রধানমন্ত্রীর আহ্বানে বৈদ্যুতিক আলো বন্ধ রাখার কর্মসূচীতে বিপুল সাড়া পাওয়া গেছে - জানালেন কেন্দ্রীয় শক্তি মন্ত্রী।
কোভিড-19 সংক্রমণ প্রতিরোধে জাতীয় সংহতি প্রকাশ করতে, প্রধানমন্ত্রী নরেন্দ্র মোদির বৈদ্যুতিক আলো বন্ধ রাখা এবং প্রদীপ প্রজ্জ্বলনের আহ্বানে দেশ জুড়ে বিপুল সাড়া পাওয়া গেছে বলে কেন্দ্রীয় শক্তি মন্ত্রী শ্রী আর,কে,সিংহ জানিয়েছেন। গতকাল প্রধানমন্ত্রীর আহ্বানে আলো বন্ধ থাকার সময় তিনি ব্যক্তিগত ভাবে পাওয়ার গ্রিড পরিদর্শন করেন। শক্তি মন্ত্রী শ্রী সিংহ যখন তাঁর মন্ত্রকের আধিকারিকদের সঙ্গে জাতীয় শক্তি পরিদর্শন কেন্দ্রে গ্রিড পরিদর্শনে ব্যস্ত, তখন তাঁর পরিবারের সদস্যরা একত্রিত হয়ে সকলের মঙ্গলে আশার প্রদীপ প্রজ্জ্বলনে অংশ নেন।
শক্তি মন্ত্রী তাঁর ট্যুইট বার্তায় জানান রাত ৮টা ৪৯ মিনিটে বিদ্যুতের চাহিদা ১,১৭,৩০০ মেগাওয়াটের থেকে কমে রাত ৯টা ৯ মিনিটে অবধি দাঁড়ায় ৮৫,৩০০ মেগাওয়াটে। কয়েক মিনিটের মধ্যে বিদ্যুতের চাহিদা হ্রাস পায় ৩২,০০০ মেগাওয়াট। তার পরেই বিদ্যুতের চাহিদা বাড়তে থাকে। বিদ্যুত তরঙ্গ এবং তড়িৎ প্রবাহ ৪৯.৭ থেকে ৫০.২৬ এইচ জেড এর মধ্যেস্বাভাবিক ছিল বলে তিনি জানান। তিনি বলেন তড়িৎ প্রবাহ বা ভোল্টেজ স্থিতিশীল ছিল। বিদ্যুতের জাতীয় চাহিদা এক ধাপে ৩২,০০০ মেগাওয়াট হ্রাস পাওয়ায় এটা প্রমাণিত হলো যে প্রধানমন্ত্রীর ডাকে দেশের মানুষ বিপুল সাড়া দিয়েছেন।
বৈদুতিক আলো বন্ধ রাখার কর্মসূচি সফল ভাবে সম্পূর্ণ হওয়ায়,সন্তোষ প্রকাশ করে তিনি জাতীয় শক্তি ব্যবস্থাপনায় থাকা সমস্ত কর্মীদের দলগত ভাবে কাজ করার জন্য অভিনন্দন জানান। পাশাপাশি প্রধানমন্ত্রীর আহ্বানে সাড়া দিয়ে দেশব্যাপী যে ৯ মিনিটের কর্মসূচিতে মানুষ বিপুল সাড়া দিলেন তার জন্য দেশবাসীকে তিনি অভিনন্দন জানান। জাতীয় গ্রিড ব্যবস্থাপনার দায়িত্বে থাকা পি ও এস ও সি ও এবং বিদ্যুত উৎপাদনের সঙ্গে যুক্ত এন টি পি সি, এন এইচ পি সি, টি এইচ ডি সি, এন ই ই পি সি ও, এস জে ভি এন এল, বি বি এম বি এবং পি জি সি আই এল এর পাশাপাশি বিভিন্ন রাজ্যের বিদ্যুৎ কর্মী, আধিকারিক ও প্রযুক্তিবিদদের এক হয়ে কাজ করার জন্য অভিনন্দন জানান।
পরিশেষে তিনি জানান, করোনা ভাইরাসের বিরুদ্ধে লড়াইয়ে দেশবাসীর সঙ্গে আমরা সকলেই প্রধানমন্ত্রীর সঙ্গে আছি। সমগ্র ভারত প্রধানমন্ত্রীর সঙ্গে আছে।
(CG/PPM
প্রধানমন্ত্রীরদপ্তর
লোকসভায় ‘নারী শক্তি বন্দন অধিনিয়ম’ সম্পর্কে প্রধানমন্ত্রীর বক্তব্যের বঙ্গানুবাদ
নয়াদিল্লি, ২১শে সেপ্টেম্বর, ২০২৩
মাননীয় অধ্যক্ষ মহোদয়,
আপনি আমাকে বলার জন্য অনুমতি দিয়েছেন, সময় দিয়েছেন, সেজন্য আমি আপনাকে অনেক ধন্যবাদ জানাই।
মাননীয় অধ্যক্ষ মহোদয়,
(আমি দু-চার মিনিট সময় নিতে চাই। গতকাল ছিল ভারতের সংসদীয় যাত্রাপথের একটি সোনালি দিন। এই সোনালি দিনের সোনালি মুহূর্তগুলির সৃষ্টির অধিকারী এই সংসদের সমস্ত সদস্য, সমস্ত দলের সব সদস্য, সমস্ত দলের সব নেতাও। এক্ষেত্রে যাঁরা সংসদ সদস্য, কিংবা যাঁরা সংসদের বাইরে থেকে সাহায্য করেছেন, তাঁরা প্রত্যেকেই সমান কৃতিত্বের অধিকারী। আর তাই আজ আপনাদের মাধ্যমে আমি এই অত্যন্ত গুরুত্বপূর্ণ সিদ্ধান্তের কথা উল্লেখ করে দেশের মাতৃশক্তির মনে এক নতুন প্রাণশক্তি সঞ্চার করতে চাইছি, গতকালের এই সিদ্ধান্ত এবং আজকে রাজ্যসভার অনুমোদনের পর যখন আমরা শেষ ধাপটি সম্পন্ন করব, তখন আমাদের দেশের মাতৃশক্তির মনোভাব বদলে যাবে। আমি মনে করি, তাঁদের সবার মনে এদেশের গণতন্ত্রের প্রতি যে আস্থা তৈরি হবে তা দেশকে নতুন উচ্চতায় নিয়ে যাওয়ার ক্ষেত্রে একটি অকল্পনীয়,অনন্য শক্তি রুপে আবির্ভূত হবে ― আমি এটি অনুভব করছি। এই পবিত্র কাজ সম্পাদনে আপনারা সকলে যে অবদান রেখেছেন, সমর্থন করেছেন এবং যেভাবে সার্থক আলোচনা করেছেন, তার জন্য, এই সংসদের নেতা হিসাবে, আমি আজ আপনাদের সকলকে খোলা মনে, আমার সমস্ত হৃদয় দিয়ে শ্রদ্ধার সাথে শুভেচ্ছা জানাতে উঠে দাঁড়িয়েছি, ধন্যবাদ জানাতে উঠে দাঁড়িয়েছি।
নমস্কার।
AC/SB
যুবওক্রীড়াবিষয়কমন্ত্রক
ভারতের ইতিহাসের অঙ্গ হিসেবে প্রত্যেক ভারতীয়ের জাতীয় যুদ্ধ স্মারক ঘুরে দেখা উচিত : অংশু মালিক
নতুন দিল্লি, ২৪ জানুয়ারি, ২০২২
প্রথম ভারতীয় মহিলা হিসেবে কুস্তিগির অংশু মালিক সদ্য বিশ্ব চ্যাম্পিয়নশিপে রৌপ্য পদক পেয়ে ইতিহাস গড়েছেন। ২০ বছর বয়সী এই হরিয়ানা-তনয়া নতুন দিল্লিতে জাতীয় যুদ্ধ স্মারক ঘুরে দেখেছেন।
এই যুদ্ধ স্মারকটি বৃত্তাকারে গড়ে উঠেছে যেখানে অ্যাম্ফিথিয়েটারের মত এক বৃহৎ চক্রাকার অংশে সিঁড়িগুলি নিচের দিকে নেমে এসেছে। বৃত্তাকার এই কাঠামোর মাঝখানে ওবেলিক্স রয়েছে। আর এই ওবেলিক্সে চিরন্তন শিখা অমর চক্র প্রজ্জ্বলিত। ভারতের স্বাধীনতার লড়াইয়ে যে সমস্ত সেনানী প্রাণ বিসর্জন দিয়েছিলেন, তাঁদের স্মরণে এই চিরন্তন শিখা প্রজ্জ্বলিত রয়েছে।
জাতীয় যুদ্ধ স্মারক পরিদর্শন করে অংশু বলেছেন, জাতীয় স্তরে গুরুত্বপূর্ণ এই স্মৃতিসৌধ ঘুরে দেখে আমার এটা মনে হয়েছে যে, আমাদের দেশের গৌরবময় লড়াইয়ের ইতিহাস সম্পর্কে এখনও অনেক কিছু জানার রয়েছে। এই যুদ্ধ স্মারকের প্রতিটি ইঁটে ২৬ হাজারের বেশি আত্মবলিদানকারী সৈনিকের নাম খোদাই করা আছে। যুদ্ধ স্মারকের ত্যাগ চক্রে প্রতিটি ইঁটে খোদাই করা সেই সমস্ত সৈনিকদের নাম আজ যেন দেশের প্রতিরক্ষা কবজের মজবুত ভিত্তি হয়ে উঠেছে। তিনি আরও বলেন, অমর চক্রের শাশ্বত শিখার মত প্রত্যেক শহীদ ও তাঁদের সাহসীকতার কাহিনী সব ভারতীয়ের মনে অমর হয়ে থাকবে। যুদ্ধ স্মারক পরিদর্শন করে ডোগরা রেজিমেন্টের ক্যাপ্টেন পবন কুমারকে শ্রদ্ধা জানান অংশু। প্রকৃতপক্ষে ক্যাপ্টেন পবন কুমার ও কুস্তিগির অংশু- দুজনেই হরিয়ানার জিন্দ থেকে উঠে এসেছেন। অংশু বলেন, জাতীয় যুদ্ধ স্মারক ঘুরে দেখা এক অনন্য অভিজ্ঞতা। ভারতের ইতিহাসের এক গুরুত্বপূর্ণ অংশ হিসেবে আমি প্রত্যেক ভারতীয়কে এই স্মারক ঘুরে দেখার অনুরোধ জানাই। "একজন সাধারণ মানুষ যখন এরকম স্মারক ঘুরে দেখেন, তখন দেশের লড়াইয়ের ইতিহাস সম্পর্কে যেমন অবগত হন, তেমনই সেনাবাহিনীর প্রতি গর্ববোধ করেন।" জাতীয় যুদ্ধ স্মারক ঘুরে দেখার সময় যে সেনা আধিকারিক অংশুর সঙ্গে ছিলেন, তিনি একথা বলেন।
CG/BD/AS/
(Visitor Counter : 101
স্বাস্থ্যওপরিবারকল্যাণমন্ত্রক
শিশু মৃত্যু হার কমিয়ে আনার ক্ষেত্রে ভারত উল্লেখযোগ্য নজির সৃষ্টি করেছে
নয়াদিল্লি, ২৩ সেপ্টেম্বর, ২০২২
শিশু মৃত্যু হার আরও কমিয়ে আনতে ভারত উল্লেখযোগ্য নজির সৃষ্টি করেছে। নমুনা নিবন্ধন পদ্ধতির ভিত্তিতে ২০২২-এর ২২ সেপ্টেম্বর প্রকাশিত ২০২০-র পরিসংখ্যান রিপোর্টের ভিত্তিতে পাঁচ বছরের নিচে শিশু মৃত্যু হার এবং নবজাতক মৃত্যুর হার ২০১৪ সালের তুলনায় উল্লেখযোগ্যভাবে কমেছে। ২০৩০-এর স্থায়ী উন্নয়নের লক্ষ্যকে সামনে রেখে শিশু মৃত্যু হার কমা এক উল্লেখযোগ্য সাফল্য।
কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্য এই সাফল্য অর্জনে স্বাস্থ্যকর্মী সহ সংশ্লিষ্ট সকলকে তাঁদের নিরলস পরিশ্রমের জন্য ধন্যবাদ জানিয়েছেন। তিনি আরও বলেন, ২০২০ সালের নমুনা নিবন্ধন পদ্ধতিতে প্রকাশিত পরিসংখ্যান অনুযায়ী ২০১৪ থেকে শিশু মৃত্যু হার ক্রমাগত কমেছে। প্রধানমন্ত্রী শ্রী নরেন্দ্র মোদীর নেতৃত্বে শিশু মৃত্যুর হার কমিয়ে আনার লক্ষ্যে ২০৩০-এ স্থায়ী উন্নয়নের যে লক্ষ্যমাত্রা রাখা হয়েছিল, সেই লক্ষ্যমাত্রা ভারত অর্জন করতে পারবে। নির্দিষ্ট রূপরেখা স্থির করে, কেন্দ্র–রাজ্য সহযোগিতা এবং নিষ্ঠাবান স্বাস্থ্যকর্মীদের মাধ্যমে এই লক্ষ্য পৌঁছনো সম্ভব।
পাঁচ বছরের কম বয়সী শিশুর ক্ষেত্রে ২০১৯-এ যেখানে প্রতি হাজার শিশুর মধ্যে ৩৫ জন মারা যেত, ২০২০-তে তা কমে প্রতি হাজারে ৩২-এ দাঁড়িয়েছে। বার্ষিক এই হ্রাসের ৮.৬ শতাংশ। এই হার শহরাঞ্চলের ক্ষেত্রে ২১ এবং গ্রামাঞ্চলের ক্ষেত্রে ৩৬। ঐ একই সময়কালে পাঁচ বছরের কম বয়সী শিশুকন্যার মৃত্যু হার যেখানে ৩৩ সেখানে শিশুপুত্রের ক্ষেত্রে তা ৩৩। পাঁচ বছরের নিচে শিশু মৃত্যুর হার সবথেকে বেশি কমেছে উত্তরপ্রদেশে এবং কর্ণাটকে।
শিশু মৃত্যু হার প্রতি হাজারে ২০১৯-এ যেখানে ছিল ৩০, ২০২০-তে তা কমে দাঁড়িয়েছে ২৮-এ। হ্রাসের এই হার বার্ষিক ৬.৭ শতাংশ। শহর এবং গ্রামের মধ্যে পার্থক্য ১২ পয়েন্ট কমিয়ে আনা গেছে। শহরে যেখানে এই হার ১৯, গ্রামে সেখানে এই হার ৩১। ২০২০-তে শিশুপুত্র ও শিশুকন্যার এই হার একই পরিলক্ষিত হয়েছে।
নবজাতকের মৃত্যু হার ২০১৯-এ যেখানে প্রতি হাজারে ছিল ২২, সেখানে ২০২০-তে এসে তা ২০-তে দাঁড়িয়েছে। বার্ষিক ৯.১ শতাংশ হারে এই মৃত্যু হার কমেছে। এই হার শহরাঞ্চলে ১২ এবং গ্রামাঞ্চলে ২৩।
নবজাতকের মৃত্যুর ক্ষেত্রে ছয়টি রাজ্য এবং কেন্দ্রশাসিত অঞ্চল নমুনা নিবন্ধন পদ্ধতির লক্ষ্য ছুঁয়েছে অর্থাৎ, ২০৩০-এর মধ্যে তা ১২ বা ১২ থেকে কমিয়ে আনা। এই রাজ্য / কেন্দ্রশাসিত অঞ্চলগুলির মধ্যে রয়েছে কেরালা, দিল্লি, তামিলনাড়ু, মহারাষ্ট্র, জম্মু ও কাশ্মীর এবং পাঞ্জাব।
১১টি রাজ্য ও কেন্দ্রশাসিত অঞ্চল পাঁচ বছরের কম বয়সী শিশু মৃত্যুর হার কমিয়ে আনতে নমুনা নিবন্ধন পদ্ধতির লক্ষ্য ছুঁয়েছে অর্থাৎ, ২০৩০-এর মধ্যে ২৫ বা তার নিচে নামানোর জন্য। এর মধ্যে পশ্চিমবঙ্গের সংখ্যা ২২। এছাড়াও রয়েছে কেরালা, তামিলনাড়ু, দিল্লি, মহারাষ্ট্র, জম্মু ও কাশ্মীর, কর্ণাটক, পাঞ্জাব, তেলেঙ্গানা ও হিমাচল প্রদেশ।
PG/AB/DM
(Visitor Counter : 343
প্রধানমন্ত্রীরদপ্তর
কলকাতায় হুগলী নদীর নীচ দিয়ে মেট্রো ট্রায়াল রানে প্রধানমন্ত্রীর আনন্দ প্রকাশ
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী কলকাতায় হুগলী নদীর নীচ দিয়ে মেট্রোর ট্রায়াল রান নিয়ে আনন্দ প্রকাশ করেছেন।
রেলমন্ত্রী শ্রী অশ্বিনী বৈষ্ণ-র এক ট্যুইট বার্তার প্রত্যুত্তরে প্রধানমন্ত্রী বলেছেন, “কলকাতার জন্য বড় খবর এবং ভারতের গণপরিবহণের ক্ষেত্রে এটি উৎসাহ যোগাবে”।
PG/MP/SB
(
অসামরিকবিমানপরিবহণমন্ত্রক
সরকার ও বিমান পরিবহন সংস্থাগুলি দেশের মানুষের কাছে প্রয়োজনীয় ওষুধ সরবরাহে বদ্ধপরিকর
নতুন দিল্লি, ১৪ এপ্রিল, ২০২০
কেন্দ্রীয় অসামরিক বিমান চলাচল মন্ত্রক ও বিমান পরিবহন সংস্থাগুলি কোভিড-১৯ এর বিরুদ্ধে লড়াইয়ে দেশ এবং বিদেশের মানুষের কাছে পণ্যবাহী বিমানের মাধ্যমে প্রয়োজনীয় ওষুধ সরবরাহে বদ্ধপরিকর। "লাইফ লাইন উড়ান" বিমান চলাচলের মাধ্যমে দেশের প্রত্যন্ত অঞ্চলে ওষুধ সরবরাহের কাজ চালিয়ে যাচ্ছে কেন্দ্রীয় অসামরিক বিমান চলাচল মন্ত্রক ।এ পর্যন্ত "লাইফ লাইন উড়ান" এ ২২৭টি বিমান চালানো হয়েছে। এর মধ্যে এয়ার ইন্ডিয়ার ৭২, অন্যান্য বিমান পরিবহন সংস্থার ৬৬, ভারতীয় বায়ুসেনার ৮১, ইন্ডিগোর ৬ এবং স্পাইসজেটের ২ টি বিমান রয়েছে। এ পর্যন্ত ৪০৭.৪০ টন পণ্য সরবরাহ করা হয়েছে। "লাইফ লাইন উড়ান"এ বিভিন্ন বিমান ২,২০,১২৯ কিলোমিটার দীর্ঘ পথ অতিক্রম করেছে।
পবন হংস হেলিকপ্টারের মাধ্যমে জম্মু ও কাশ্মীর, লাদাখ কেন্দ্র শাসিত অঞ্চল এবং উতর-পূর্বাঞ্চলীয় রাজ্যগুলিতে প্রয়োজনীয় ওষুধ সরবরাহ করা হয়েছে। দেশের অভ্যন্তরে" লাইফ লাইন উড়ান"এর মাধ্যমে ওষুধের পাশাপাশি, রাজ্যগুলির চাহিদা অনুযায়ী চিকিৎসা সরঞ্জাম ,ব্যক্তিগত সুরক্ষা সরঞ্জাম, পরীক্ষা কিট,মাস্ক,গ্লাভস , ডাক প্যাকেট গুলি পৌঁছে দেওয়া হচ্ছে।
দেশের অভ্যন্তরে পণ্য সরবরাহে স্পাইসজেট, ব্লু ডার্ট এবং ইন্ডিগো বাণিজ্যিক ভিত্তিতে পণ্যবাহী বিমান পরিষেবার কাজ করছে। তবে এর মধ্যে সরকারের জন্য বিনামূল্যে চিকিৎসা সামগ্রীও সরবরাহের কাজও করছে।
এয়ার ইন্ডিয়া ১৩ এপ্রিল মুম্বাই ও লন্ডনের মধ্যে প্রথম বিমান চালায়। বিমানাটি ভারত থেকে ২৮.৯৫ টন ফল এবং শাকসব্জি লন্ডনে নিয়ে যায় এবং ১৫.৬ টন সাধারণ পণ্য সামগ্রী নিয়ে ফিরে আসে। দক্ষিণ এশিয়ার মধ্যে, কলম্বোতে এয়ার ইন্ডিয়া ৭এপ্রিল প্রায় ৯ টন এবং ৮ এপ্রিল ৪ টন পণ্য সরবরাহ করেছে।
(CG/SS
আদিবাসীবিষয়কমন্ত্রক
শিলং আইআইএম আয়োজিত 'উত্তর-পূর্ব ভারতের উত্থান : হস্তশিল্পে কৌশলগত এবং উন্নয়নমূলক বধ্যবাধকতা' – শীর্ষক বৈদ্যুতিন সিম্পোসিয়ামের উদ্বোধন করলেন শ্রী অর্জুন মুন্ডা
নয়াদিল্লি, ২৪ জুলাই, ২০২০
শিলং-এর ইন্ডিয়ান ইনস্টিটিউট অফ ম্যানেজমেন্ট -এর ডঃ এ পি জে আব্দুল কালাম সেন্টার ফর পলিসি রিসার্চ অ্যান্ড অ্যানালিসিসের পক্ষ থেকে আজ হস্তশিল্পের ওপর একটি বৈদ্যুতিন সিম্পোসিয়ামের আয়োজন করা হয় । 'উত্তর-পূর্ব ভারতের উত্থান : হস্তশিল্পে কৌশলগত এবং উন্নয়নমূলক বধ্যবাধকতা'' – শীর্ষক এই অনুষ্ঠানের উদ্বোধন করেন কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা।
উদ্বোধনী ভাষণে শ্রী মুন্ডা বলেন, ভারতের চিরায়ত জীবনশৈলী অত্যন্ত শৈল্পিক এবং সৃজনশীল। কিন্তু আমরা যথাযথ বিপণণের ব্যবস্থাপনা করতে না পারায় আন্তর্জাতিক বাজারে আমাদের দেশজ উৎপাদিত সামগ্রী সঠিক জায়গা পায়নি। তিনি এই প্রসঙ্গে ধূপকাঠির উদাহরণ দেন – যার বেশিরভাগই ভারতে আমদানি করা হয়। তিনি মনে করেন, উত্তর-পূর্বাঞ্চলের বাঁশকে কাজে লাগিয়ে উন্নতমানের ধূপকাঠি তৈরি করা সম্ভব। এর ফলে, আমদানির বোঝা কমবে। মন্ত্রী ভগবান গণেশের মূর্তির কথাও তাঁর ভাষণে উল্লেখ করেছেন। আমাদের দেশে বিভিন্ন ধরনের মূর্তি আমদানি করা হয় অথচ আমরা নিজেরাই সেগুলিকে উন্নত শিল্পের ছোঁয়ায় তৈরি করতে পারি। এমনকি, অত্যন্ত ছোট্ট সামগ্রী ౼ নেইলকাটারও ভারতে তৈরি হয় না কারণ, আমাদের দেশে উন্নতমানের ইস্পাত পাওয়া যায় না। অথচ, ভারত আকরিক লৌহ রপ্তানি করে। শ্রী মুন্ডা আরও বলেন, উত্তর-পূর্বাঞ্চলের রাজ্যগুলিকে খুব সহজেই জৈব ফসলের রাজ্যে পরিণত করা যায় কারণ, এইসব রাজ্যগুলি থেকে উন্নতমানের জৈব কৃষিপণ্য উৎপাদন সম্ভব। আমাদের কারুশিল্পীদের চিরাচরিত মানসিকতার পরিবর্তন ঘটাতে হবে বলে মন্ত্রী মন্তব্য করেছেন। তাঁদের দক্ষতা বাড়ানোর জন্য শিল্পোদ্যোগী হওয়া প্রয়োজন। বর্তমান সময়ে তাঁদের দক্ষতা বৃদ্ধির আবশ্যকতার কথা মন্ত্রী উল্লেখ করেছেন। তিনি বলেছেন, যথাযথ পরিকল্পনার মধ্য দিয়ে আমরা বাজারের চাহিদা মেটাতে পারি। সঠিক পরিকল্পনার অভাবে আজ নিম্নমানের জিনিসের দাম অত্যন্ত বেশি। আমাদের হস্তশিল্পীদের দক্ষতা বাড়ানোর ওপর তাই বিশেষ গুরুত্ব দেওয়া প্রয়োজন যাতে তাঁদের উৎপাদিত সামগ্রী আন্তর্জাতিক বাজারে সমাদৃত হয়। শ্রী মুন্ডা এই প্রসঙ্গে জানিয়েছেন, আমাদের শিল্পীদের খেয়াল রাখতে হবে, তাঁদের উৎপাদিত সামগ্রী যেন আকর্ষণীয় এবং দৃষ্টিনন্দন হয়, একইসঙ্গে সেগুলির দামও যাতে কম হয় এবং গুণমান বজায় থাকে।
মন্ত্রী বিদেশি পণ্যের ওপর নির্ভরশীলতা কমানোর ওপর গুরুত্ব দেন। আমাদের শিল্পীদের আন্তর্জাতিক বাজার খুঁজে দেওয়ার ক্ষেত্রে আইআইএম-এর মতো প্রতিষ্ঠানগুলি গুরুত্বপূর্ণ ভূমিকা পালন করতে পারে বলে তিনি মন্তব্য করেছেন। ছোট ছোট কারিগরদের বৃহৎ শিল্পের সঙ্গে যুক্ত করার উদ্যোগ নিতে হবে।
আইআইএম শিলং-এর ডঃ এ পি জে আব্দুল কালাম সেন্টার ফর পলিসি রিসার্চ অ্যান্ড অ্যানালিসিস-এর উদ্যোগে আয়োজিত এই বৈদ্যুতিন সিম্পোসিয়াম নীতি-নির্ধারক, বিশেষজ্ঞ, কর্পোরেট সংস্থা ও সুশীল সমাজকে একজোট হওয়ার একটি প্ল্যাটফর্ম দিয়েছে যেখানে উত্তর-পূর্বাঞ্চলের উন্নয়ন নিয়ে আলোচনা করা যায়।
(CG/CB/DM
প্রধানমন্ত্রীরদপ্তর
ভারত মন্ডপম-এ আয়োজিত ভারতের জি২০ সভাপতিত্বের ওপর সমন্বয় কমিটির সপ্তম বৈঠকে পৌরোহিত্য করেছেন প্রধানমন্ত্রীর প্রধান সচিব
নতুন দিল্লিতে আগামী ৯ এবং ১০ সেপ্টেম্বর জি২০ সম্মেলনের জন্য উল্লেখযোগ্য পদক্ষেপ এবং লজিস্টিক সংক্রান্ত ব্যবস্থাপনার অগ্রগতি পর্যালোচনা
এই সম্মেলনের জন্য ৩২০০-র বেশি দেশ-বিদেশের সংবাদকর্মী নাম নথিভুক্ত করেছেন
নয়াদিল্লি, ৮ আগস্ট, ২০২৩
নতুন দিল্লির প্রগতি ময়দানের ভারত মন্ডপম-এ আজ ভারতের জি২০ সভাপতিত্বের ওপর সমন্বয় কমিটির সপ্তম বৈঠকে পৌরোহিত্য করেছেন প্রধানমন্ত্রীর প্রধান সচিব ডঃ পি কে মিশ্র। সম্মেলনে লজিস্টিক সংক্রান্ত ব্যবস্থাপনার অগ্রগতির পাশাপাশি বিভিন্ন বিষয় পর্যালোচনা করা হয়।
জি২০ শেরপা, অর্থনৈতিক বিষয় সংক্রান্ত দপ্তরের সচিব এবং তথ্য ও সম্প্রচার মন্ত্রকের সচিবরা এই সম্মেলনের নানা দিক উপস্থাপন করেন। পরিবেশ বান্ধব ও সুস্থায়ী উন্নয়নের লক্ষ্যে গতি আনা, অন্তর্ভুক্তিমূলক বৃদ্ধি, ডিজিটাল গণ-পরিকাঠামো, লিঙ্গ সমতা এবং বহুপাক্ষিক প্রতিষ্ঠানের সংস্কার সহ ভারতের সভাপতিত্বে বিভিন্ন বিষয়ের অগ্রাধিকারের ওপর আলোচনা করা হয়।
জি২০ শেরপা জানান, এ পর্যন্ত দেশের প্রায় সমস্ত রাজ্য ও কেন্দ্রশাসিত অঞ্চলে মোট ১৮৫টি বৈঠক হয়েছে, যার মধ্যে মন্ত্রী পর্যায়ের বৈঠক হয়েছে ১৩টি। এর পাশাপাশি ১২টি ক্ষেত্রে চূড়ান্ত ফলাফল পাওয়া গেছে। এছাড়াও ১২টি বিষয় চূড়ান্ত ঐক্যমতের সঙ্গে গৃহীত হয়েছে।
অর্থনৈতিক বিষয় সংক্রান্ত দপ্তরের সচিব বলেন, ক্রিপ্টো সম্পদের অ্যাজেন্ডা, আর্থিক অন্তর্ভুক্তি, জলবায়ু প্রতিরোধ সংক্রান্ত বিষয়ে অর্থ বরাদ্দ এবং সুস্থায়ী উন্নয়নের লক্ষ্যে অর্থ সাহায্য সহ বিভিন্ন ক্ষেত্রে ব্যয়-বরাদ্দে যথেষ্ট অগ্রগতি হয়েছে।
তথ্য ও সম্প্রচার মন্ত্রকের সচিব গণমাধ্যম কেন্দ্র স্থাপন এবং সংবাদ মাধ্যমের কর্মীদের অনুমতি দেওয়ার মতো সংবাদ মাধ্যমের ব্যবস্থাপনা সম্পর্কে বিস্তারিত জানান। এ পর্যন্ত ৩২০০-রও বেশি সংবাদ মাধ্যমের কর্মী এই সম্মেলনের জন্য নাম নথিভুক্ত করেছেন। এরমধ্যে ১৮০০ বিদেশী এবং ১২০০রও বেশি দেশীয় সংবাদ মাধ্যমের কর্মী রয়েছেন। দেশীয় এবং বিদেশী উভয় গণমাধ্যমের সুবিধার্থে পর্যাপ্ত ব্যবস্থা করা হয়েছে বলেও জানান তিনি।
প্রধানমন্ত্রীর প্রধান সচিব লজিস্টিক্যাল ও নিরাপত্তার সঙ্গে সম্পর্কিত অতীতের সিদ্ধান্তগুলি বাস্তবায়নের বিষয়ে পর্যালোচনা করেন। দিল্লি পুলিশের কমিশনার সহ দিল্লি সরকার এবং নিরাপত্তা আধিকারিকরা সফরকারী বিশিষ্ট ব্যক্তিদের আতিথেয়তা, যান চলাচল ব্যবস্থাপনার পরিকল্পনা, বিমান বন্দর ও নানা স্থানে নিরাপত্তা ব্যবস্থা এবং জাতীয় রাজধানী অঞ্চল দিল্লির সৌন্দর্যায়ন অভিযানের বিষয়ে বিস্তারিত জানান। আগামী মাসে জি২০ নেতৃত্বের সম্মেলন আয়োজনে অর্জিত ইতিবাচক অগ্রগতির কথা উল্লেখ করে প্রধান সচিব সংশ্লিষ্ট সকল পক্ষকে আগামী কয়েক দিনের মধ্যে সমস্ত ব্যবস্থাপনা সম্পন্ন করার নির্দেশ দিয়েছেন, যাতে মহড়া শুরু করা যায়।
শ্রী মিশ্র সময়মতো এবং পর্যাপ্ত প্রস্তুতি নিশ্চিত করার জন্য সরকারের সামগ্রিক পদক্ষেপের ওপর গুরুত্ব আরোপ করেন। তিনি বলেন, এই সম্মেলনের জন্য আর একমাস বাকি রয়েছে। এইসময় যাতে কোনো ভুল-ত্রুটি না হয় সেদিকেও খেয়াল রাখার কথা বলেন তিনি। তিনি জানান, এরজন্য নির্দিষ্ট সময় অন্তর নীতি নির্দেশিকা তৈরি করা উচিত এবং সমস্ত কাজ যাতে সুষ্টভাবে সম্পন্ন হয় তারজন্য সংশ্লিষ্ট আধিকারিকদের নির্দিষ্ট দায়িত্ব অর্পণ করা দরকার। প্রধানমন্ত্রীর নেতৃত্বে সারা দেশের যুব আধিকারিকদের কাছে এই সম্মেলন আয়োজনের জন্য বিভিন্ন পদক্ষেপ গ্রহণ, সম্মেলনে অংশগ্রহণ এবং এর থেকে অনেক কিছু শেখার সুযোগ রয়েছে বলেও তিনি জানান।
দিল্লির উপরাজ্যপাল, ক্যাবিনেট সচিব, সংশ্লিষ্ট মন্ত্রক/দপ্তরে শীর্ষ আধিকারিকরা এই বৈঠকে উপস্থিত ছিলেন।
AC/SS/NS
(
ভূ-বিজ্ঞানমন্ত্রক
দক্ষিণ-পশ্চিম মৌসুমি বায়ু বঙ্গোপসাগরের উত্তর এবং পশ্চিম-মধ্য ভাগের আরও কিছুটা অংশে অগ্রসর হয়েছে
নয়াদিল্লি, ৯ জুন, ২০২০
জাতীয় আবহাওয়া পুর্বাভাস কেন্দ্র, নতুন দিল্লির আঞ্চলিক আবহাওয়া কেন্দ্র এবং ভারতের আবহাওয়া বিভাগের ঘুর্ণিঝড় সতকর্তা বিভাগ জানিয়েছে, দক্ষিণ-পশ্চিম মৌসুমি বায়ু বঙ্গোপসাগরের উত্তর এবং দক্ষিণ-মধ্য ভাগের আরও কিছুটা অংশে অগ্রসর হয়েছে।
মধ্য আরব সাগর, গোয়া, মহারাষ্ট্র, কর্ণাটক, তামিলনাড়ু, তেলেঙ্গানার কিছু অংশ এবং উপকূলীয় অন্ধ্রপ্রদেশের কিছুটা অংশে দক্ষিণ-পশ্চিম মৌসুমি বায়ুর সঙ্গে বর্ষার অগ্রগতির জন্য অনুকূল পরিস্থিতির সৃষ্টি হয়েছে। আগামী ৪৮ ঘন্টার মধ্যে বঙ্গোপসাগারের মধ্য ও উত্তরের আরও কিছুটা অংশে এবং উত্তর-পূর্ব রাজ্যগুলি ও গাঙ্গেয় পশ্চিমবঙ্গের দিকে দক্ষিণ-পশ্চিম মৌসুমি এগিয়ে যাবে। বঙ্গোপসাগরের মধ্য ভাগ এবং সন্নিহিত অঞ্চলে একটি নিম্নচাপ তৈরি হয়েছে। আগামী ৪৮ ঘন্টায় এটি ক্রমশই পশ্চিম-উত্তর পশ্চিম দিকে অগ্রসর হবে। এর জেরে ওড়িশা, অন্ধ্রপ্রদেশের উত্তর উপকূল অঞ্চল ও তেলেঙ্গানায় ৯ই এবং ১০ই জুন ভারী বৃষ্টি হতে পারে। ১১ থেকে ১৩ই জুন মধ্য ভারতের বিভিন্ন রাজ্যে বৃষ্টির সম্ভাবনা রয়েছে। ভারী বৃষ্টির সঙ্গে বজ্রপাত এবং ঝোড়ো হাওয়া বইবার সম্ভাবনা রয়েছে।
(CG/SS/DM